EkBass/fiwiki-20250220-pages-articles huggingface dataset:
Ossi Kekki

Ossi Olavi Kekki (s. 29. lokakuuta 1993 Lahti) on suomalainen juoksija, joka kilpailee pääosin 1 500 ja 5 000 metrin matkoilla. Hän edustaa Lahden Ahkeraa ja häntä valmentaa Tom Andtbacka. Aikaisemmin häntä on valmentanut isänsä Tapio Kekki. Kekki voitti Suomen-mestaruuden 5 000 metrillä Oulun Kalevan kisoissa vuonna 2016 ja sai samalla matkalla SM-hopeaa Tampereella 2021 ja SM- pronssia Lahdessa 2023. Jyväskylän Kalevan kisoissa vuonna 2018 Kekki juoksi hopealle 10 000 metrillä. Hän oli samalla matkalla kolmas 2021. Kekki on saavuttanut sisäratojen SM-kilpailuissa 3 000 metrillä kultaa 2016 ja pronssia 2019 ja 2024 sekä 1 500 metrillä pronssia 2013 ja 2022. Hän on voittanut myös useita maasto- ja viestijuoksun SM-mitaleita. Suomi–Ruotsi-maaottelussa 2014 Kekki sijoittui toiseksi 5 000 metrillä silloisella ennätyksellään 14.26,36. Vuonna 2015 Kekki ei kilpaillut lainkaan, mutta palasi kilpailuihin hallikaudella 2016. == Lähteet == ==Aiheesta muualla== * Luokka:Suomalaiset keskimatkojen juoksijat Luokka:Suomalaiset kestävyysjuoksijat Luokka:Vuonna 1993 syntyneet Luokka:Elävät henkilöt
FS Descartes (1894)

Descartes oli Ranskan laivaston vuonna 1894 vesillelaskettu Descartes-luokan panssarikansiristeilijä. == Valmistus == Alus tilattiin Ateliers et Chantiers de la Loirelta ja sen köli laskettiin elokuussa 1892. Alus laskettiin vesille 27. syyskuuta 1894Gardiner, Robert 1906-1921 s. 193 ja se otettiin palvelukseen heinäkuussa 1896.Gardiner, Robert s. 311 == Palvelus == Alus palveli Länsi-Intian saaristossa vuosina 1914-1917, jona aikana se kolaroi kahdesti. Ensin espanjalaisen rahtialuksen SS Telesforan ja sitten brittiläisen SS Strathmoren kanssa. Alus palasi Lorientiin, jossa se siirrettiin reserviin. Aluksen kymmenen 100 millimetrin tykkiä korvattiin sukellusveneentorjuntajärjestelmällä ja sen neljä 164 millimetrin tykkiä luovutettiin maavoimille. Alus poistettiin vuonna 1920 alusluettelosta ja se romutettiin. == Lähteet == * * === Viitteet === Luokka:Descartes-luokan risteilijät Luokka:Ateliers et Chantiers de la Loire
FS Pascal (1895)

Pascal oli Ranskan laivaston vuonna 1895 vesillelaskettu Descartes-luokan panssarikansiristeilijä. == Valmistus == Alus tilattiinToulonin laivastontelakalta ja sen köli laskettiin joulukuussa 1893. Alus laskettiin vesille 26. syyskuuta 1895Gardiner, Robert 1906-1921 s. 193 ja se otettiin palvelukseen vuonna 1897.Gardiner, Robert s. 311 == Palvelus == Alus poistettiin vuonna 1911 alusluettelosta ja se romutettiin. == Lähteet == * * === Viitteet === Luokka:Descartes-luokan risteilijät
FS D’Assas (1896)

D'Assas oli Ranskan laivaston vuonna 1898 palvelukseenotettu D'Assas-luokan panssarikansiristeilijä. == Valmistus == Alus tilattiin Ateliers et Chantiers de la Loirelta ja sen köli laskettiin vuonna 1894. Alus laskettiin vesille 28. maaliskuuta 1896Gardiner, Robert 1906-1921 s. 193 ja se otettiin palvelukseen maaliskuussa 1898.Gardiner, Robert s. 311 == Palvelus == Alus poistettiin vuonna 1914 alusluettelosta ja se romutettiin. == Lähteet == * * === Viitteet === Luokka:D’Assas-luokan risteilijät Luokka:Ateliers et Chantiers de la Loire
PUK (täsmennyssivu)

Puk tai PUK voi tarkoittaa ainakin seuraavia asioita: *Puk, suomalainen indierock-yhtye *PUK-koodi (Personal Unblocking Key), SIM-kortin avaamiseen käytettävä koodi *Niels-Kristian Iversen, lempinimeltään PUK, tanskalainen Speedway-urheilija *Yekîtî Nîştimanî Kurdistan, PUK (Kurdistanin isänmaallinen liitto), poliittinen puolue.
Olli Kivinen (toimittaja)

Olli Kivinen (24. maaliskuuta 1939 Kemi – 20. heinäkuuta 2014 Palojärvi, Vihti) oli suomalainen toimittaja, joka muistetaan parhaiten kolumneistaan. Hän työskenteli Helsingin Sanomissa 1960–2004, mutta jatkoi lehden kolumnistina vielä eläkkeelle jäätyäänkin. Kivisen kolumnit käsittelivät yleensä kansainvälisiä kysymyksiä. Hän kannatti Suomen liittymistä Euroopan unioniin, ja viimeisissä kolumneissaan hän otti kantaa myös Nato-jäsenyyden puolesta. Kivinen aloitti uransa Helsingin Sanomissa ylioppilaana kesällä 1960. Hän työskenteli lehden toimittajana 1962–1964, Lontoon kirjeenvaihtajana 1964–1970, ulkomaantoimituksen uutispäällikkönä 1970–1975 ja esimiehenä 1975–1993, ulkomaansivujen kolumnistina 1977–1993 sekä pääkirjoitussivun kolumnistina ja pääkirjoitustoimittajana vuodesta 1993. Kivinen toimi myös The Timesin Helsingin kirjeenvaihtajana 1962–1964 ja 1970–1996 sekä The Independentin Helsingin kirjeenvaihtajana 1988–1989. Olli Kivisen isä oli Veitsiluoto Oy:n johtaja, vuorineuvos Lauri Kivinen. Hänen setänsä oli toimittaja ja kirjailija Ilmari Kivinen (pakinoitsija Tiitus). == Teokset == * * * * ==Lähteet== Luokka:Helsingin Sanomien toimittajat Luokka:Ulkomaankirjeenvaihtajat Luokka:Suomalaiset kolumnistit Luokka:Vuonna 1939 syntyneet Luokka:Vuonna 2014 kuolleet
Olli Kivinen

Olli Kivinen -nimisiä henkilöitä ovat: * Olli Kivinen (1921–1999), suomalainen arkkitehti * Olli Kivinen (1939–2014), suomalainen toimittaja.
Samar

Samar on saari Visayasin saariryhmässä Filippiineillä. Samar jakautuu kolmeen provinssiin: Samar, Itä-Samar ja Pohjois-Samar. Provinssit kuuluvat yhdessä viereisten Leyten ja Biliranin saarten provinssien kanssa Itä-Visayasin alueeseen. ==Aiheesta muualla== Luokka:Filippiinien saaret
FS Cassard (1896)

Cassard oli Ranskan laivaston vuonna 1898 palvelukseenotettu D'Assas-luokan panssarikansiristeilijä. == Valmistus == Alus tilattiin Cherbourgin laivastontelakalta ja sen köli laskettiin vuonna 1894 . Alus laskettiin vesille 27. toukokuuta 1896Gardiner, Robert 1906-1921 s. 193 ja se otettiin palvelukseen helmikuussa 1898.Gardiner, Robert s. 311 == Palvelus == Alus oli ensimmäisen maailmansodan läntisellä Välimerellä ja vuodesta 1917 Punaisella merellä osana Intian valtamerelle sijoitettua laivasto-osastoa. Se liitettiin osaksi tykistökoulua 1922-1923, jolloin aluksen tykkitornit oli poistettu. Alus poistettiin alusluettelosta 1924 ja se romutettiin seuraavana vuonna. == Lähteet == * * === Viitteet === Luokka:D’Assas-luokan risteilijät
FS Du Chayla (1895)

Du Chayla oli Ranskan laivaston vuonna 1898 palvelukseenotettu D'Assas-luokan panssarikansiristeilijä. == Valmistus == Alus tilattiin Cherbourgin laivastontelakalta ja sen köli laskettiin maaliskuussa 1894. Alus laskettiin vesille 10. marraskuuta 1895Gardiner, Robert 1906-1921 s. 193 ja se otettiin palvelukseen helmikuussa 1898.Gardiner, Robert s. 311 == Palvelus == Alus osallistui vuonna 1907 Casablancan maihinnousuun. Ensimmäisessä maailmansodassa se oli Atlantilla vuosina 1914-1916 ja Punaisella merellä vuosina 1916-1918 ennen palvelustaan Libanonin rannikolla sodan lopulla. Alus oli Mustallamerellä vuosina 1918-1919. Vuonna 1918 pääosa aluksen tykeistä luovutettiin maavoimille ja alukselle jäi ainoastaan kaksi 164 , neljä 76 ja neljä 47 millimetrin tykkiä. Alus poistettiin alusluettelosta vuonna 1921 ja se romutettiin vuonna 1923. == Lähteet == * * === Viitteet === Luokka:D’Assas- luokan risteilijät Luokka:Ranskalaiset ensimmäisen maailmansodan risteilijät
Daniel Ståhl

Daniel Arvid Paavalihttp://www.iltasanomat.fi/yleisurheilu/art-2000001217318.html Ståhl (s. 27. elokuuta 1992) on Ruotsia edustava kiekonheittäjä, joka on taustaltaan ruotsinsuomalainen. Hän on olympiavoittaja, kaksinkertainen maailmanmestari sekä EM-mitalisti. Hänen ennätyksensä on vuonna 2019 Ruotsin Borrnarydissa heitetty 71,86 m. Tulos on myös Ruotsin ennätys. Ensimmäisen Ruotsin ennätyksensä 71,29 m hän heitti Sollentunassa vuonna 2017. Tuolloin hän rikkoi Ricky Bruchin lähes 33 vuotta vanhan Ruotsin ennätyksen kolmella senttimetrillä. Sivulajiaan kuulaa Ståhl on työntänyt parhaimmillaan 19,38 m. Ståhl saavutti hopeaa Lontoon MM-kilpailuissa 2017 toisen kierroksen heitollaan 69,19. Hän hävisi vain kaksi senttimetriä kilpailun voittaneelle Andrius Gudžiusille. Berliinin EM-kisoissa 2018 Ståhl saavutti tuloksella 68,23 hopeaa häviten Andrius Gudžiusille 23 senttimetrillä. Dohan MM- kilpailuissa 2019 Ståhl saavutti kultamitalin tuloksella 67,59.https://www.iaaf.org/competitions/iaaf-world-championships/iaaf-world- athletics-championships-doha-2019-6033/results/men/discus-throw/final/series Tokion olympialaisissa 2021 hän voitti olympiakultaa tuloksella 68,90. Elokuussa 2023 hän voitti Budapestin MM-kilpailuissa kultaa heittäen viimeisellä kierroksella kisaennätyksen tuloksella 71,46. Vuoden 2015 MM- kilpailuissa Pekingissä Ståhl oli viides tuloksella 64,73 m ja vuoden 2022 MM- kilpailuissa Eugenessa neljäs tuloksella 67,10 m. Amsterdamin EM-kisoissa 2016 Ståhl sijoittui viidenneksi tuloksella 64,77 m, samoin Münchenin EM- kilpailuissa 2022 tuloksella 66,39. Hän oli mukana myös vuoden 2014 EM- kisoissa Zürichissä, mutta jäi siellä karsintaan heitettyään 59,01 metriä. Rion olympialaisissa 2016 hän jäi kiekon karsintaan heitettyään 62,26 m. Ståhl edustaa Spårvägens FK:ta. Hän voitti kiekonheiton vuosien 2014, 2015, 2016, 2017, 2018, 2019, 2020, 2021 ja 2022 Suomi–Ruotsi-maaotteluissa. Ståhlin äiti Taina Ståhl (o.s. Laakso) sai kuulantyönnössä pronssia sisäratojen Suomen- mestaruuskilpailuissa 1977. Lisäksi Taina Ståhl voitti 16-vuotiaiden Suomen mestaruuden kuulantyönnössä sekä kiekonheiton Ruotsin mestaruuden (1987) ja seitsemän muuta mitalia Ruotsin mestaruuskilpailuissa. Hän edusti Ruotsia kahdesti Suomi–Ruotsi-maaottelussa. Ståhl valittiin Ruotsissa vuoden 2017 miesurheilijaksi. Ståhl puhuu sujuvasti suomen kieltä. Ståhl seurustelee moninkertaisen Ruotsin mestarin kuulantyöntäjä Fanny Roosin kanssa. == Lähteet == * * http://www.european- athletics.org/athletes/group=s/athlete=151754-stahl-daniel/index.html === Viitteet === Luokka:Ruotsalaiset kiekonheittäjät Luokka:Ruotsalaiset kuulantyöntäjät Luokka:Ruotsalaiset olympiavoittajat Luokka:Ruotsinsuomalaiset henkilöt Luokka:Vuonna 1992 syntyneet Luokka:Elävät henkilöt
Borran luolat

Borran luolat on Intiassa, sijaitseva kalkkikiviluolasto. Se sijaitsee Itä- Ghatin vuoristossa, Ananthagirin kukkuloilla. Alue on syrjäinen ja lähin vuoristoasema sijaitsee 15 km:n päässä Arakun laaksossa. Lähin kaupunki on Visakhapatnam 95 kilometrin päässä. Luolat ovat muodostuneet Gosthanijoen virtauksen vaikutuksesta. Luolastossa olevilla tippukivi- ja pylväsmuodostumilla on paikallisille asukkaille uskonnollista merkitystä. Uskonnollinen merkitys liittyy eräästä luolasta löytyneeseen kiveen. Luolaston sisäänkäynti on 100 m korkea ja 75 m leveä ja sieltä johtaa portaikko alaspäin. Luolaston tippukivimuodostumat ovat epäsäännöllisiä stalaktiiteja ja stalakmiitteja. == Kuvia == Tiedosto:Borra Caves in Andhra Pradesh 02.jpg|Kuva luolien sisäänkäynnistä. Tiedosto:Borra Cave.jpg|Tippukiviä luolan sisäpuolella. Tiedosto:Amazing stone.jpg|Kivimuodostelma luolan sisällä. == Lähteet == == Aiheesta muualla == Luokka:Andhra Pradeshin maantiede
FS Catinat (1896)

Catinat oli Ranskan laivaston vuonna 1898 palvelukseenotettu Catinat-luokan panssarikansiristeilijä. == Valmistus == Alus tilattiin Forges et Chantiers de la Méditerranéelta ja sen köli laskettiin helmikuussa 1894. Alus laskettiin vesille 8. lokakuuta 1896Gardiner, Robert 1906-1921 s. 193 ja se otettiin palvelukseen vuonna 1898.Gardiner, Robert s. 312 == Palvelus == Alus poistettiin alusluettelosta vuonna 1911 ja se romutettiin. == Lähteet == * * === Viitteet === Luokka:Catinat-luokan risteilijät Luokka:Forges et Chantiers de la Méditerranée
FS Protet (1898)

Protet oli Ranskan laivaston vuonna 1898 vesillelaskettu Catinat-luokan panssarikansiristeilijä. == Valmistus == Alus tilattiin Forges et Chantiers de la Girondelta, missä köli laskettiin maaliskuussa 1896. Alus laskettiin vesille 6. heinäkuuta 1898Gardiner, Robert 1906-1921 s. 193 ja otettiin palvelukseen helmikuussa 1899.Gardiner, Robert s. 312 == Palvelus == Alus poistettiin 1910 alusluettelosta ja romutettiin. == Lähteet == * * === Viitteet === Luokka:Catinat-luokan risteilijät Luokka:Forges et Chantiers de la Gironde
Itay Shechter

Itay Menachem Shechter (; s. 22. helmikuuta 1987 Ramat Yishai, Israel) on israelilainen jalkapalloilija, joka edustaa Ligat ha'Alissa pelaavaa Maccabi Haifa FC:tä. Pelinumerolla 9 pelaavan Shechterin pelipaikka on hyökkääjä. Hän kuuluu Israelin jalkapallomaajoukkueeseen. Shechter on molempijalkainen. == Ura == Israelissa uransa aloittanut Shechter siirtyi ensimmäistä kertaa ulkomaille vuonna 2011, kun hän siirtyi Hapoel Tel Aviv FC:stä saksalaiseen 1. FC Kaiserslauterniin. Hapoelin riveissä Shechter pääsi pelaamaan Mestareiden liigaa vuonna 2010. Kaiserslauternia Shechter edusti vuoteen 2013 asti tekemättä läpimurtoa. Hän kävi välillä lainalla Valioliigan Swansea Cityssä onnistumatta sielläkään. Kaudeksi 2013-14 Shecheter palasi takaisin Tel Aviviin, mutta puolen vuoden ja seitsemän liigamaalin jälkeen hänet lainattiin tammikuussa 2014 Ligue 1:n nousijaseuraan FC Nantesiin. Hän ei tehnyt lainapestinsä aikana yhtään maalia, mutta Nantes osti hänet silti omakseen kesällä 2014. Helmikuussa 2015 Shechter siirtyi kotimaansa Maccabi Haifa FC:hen. Israelin jalkapallomaajoukkueessa 178 senttimetriä pitkä Shechter debytoi vuonna 2009 ja on ollut yksi maajoukkueen tärkeistä pelaajista. == Lähteet == * * http://www.national-football- teams.com/player/27903/Itay_Shechter.html Luokka:Israelilaiset jalkapalloilijat Luokka:Vuonna 1987 syntyneet Luokka:Elävät henkilöt
FS D’Estrées (1897)

D’Estrées oli Ranskan laivaston D’Estrées-luokan panssarikansiristeilijä. == Valmistus == Alus tilattiin Rochefortin laivastontelakalta, missä köli laskettiin maaliskuussa 1897. Alus laskettiin vesille vielä samana vuonna 27. lokakuutaGardiner, Robert 1906-1921 s. 193 ja otettiin palvelukseen 1899.Gardiner, Robert s. 313 == Palvelus == Ensimmäisen maailmansodan alkaessa alus siirrettiin Kanaalista Lähi-itään ja edelleen Punaisellemerelle vuonna 1916. Alus modernisoitiin La Ciotat’n telakalla, jonka jälkeen se jatkoi palvelustaan Kaukoidässä. Alus poistettiin alusluettelosta lokakuussa 1922 ja romutettiin 1924.Gardiner, Robert 1906-1921 s. 194 == Lähteet == * * === Viitteet === Luokka:D’Estrées-luokan risteilijät Luokka:Ranskalaiset ensimmäisen maailmansodan risteilijät Luokka:Arsenal de Rochefort
FS Infernet (1899)

Infernet oli Ranskan laivaston D'Estrées-luokan panssarikansiristeilijä. == Valmistus == Alus tilattiin Bordeauxista Forges et Chantiers de la Girondelta, missä köli laskettiin joulukuussa 1896. Alus laskettiin vesille 7. syyskuuta 1899Gardiner, Robert 1906-1921 s. 193 ja otettiin palvelukseen 1900.Gardiner, Robert s. 313 == Palvelus == Alus ajoi matalikolle 22. marraskuuta 1910. == Lähteet == * * === Viitteet === Luokka:D’Estrées-luokan risteilijät Luokka:Forges et Chantiers de la Gironde
Abderrahmane Hammad

Abderrahmane Hammad (; s. 27. toukokuuta 1977 Dellys, Algeria) on uransa jo lopettanut algerialainen korkeushyppääjä ja olympiapronssimitalisti. Hammad saavutti pronssia vuoden 2000 kesäolympialaisista Sydneystä tuloksella 232. Hammad on myös kolminkertainen Afrikan mestari. MM-kisoissa neljästi mukana olleen Hammadin paras sijoitus MM-kisoista on vuoden 2001 kisojen yhdeksäs sija. Hänen ennätyksensä on 234, joka on myös Algerian ennätys. == Lähteet == * Luokka:Algerialaiset korkeushyppääjät Luokka:Algerialaiset olympiamitalistit Luokka:Vuonna 1977 syntyneet Luokka:Elävät henkilöt
Il conquistatore di Atlantide

Il conquistatore di Atlantide (”Atlantiksen valloittaja”) on vuonna 1965 valmistunut italialais-egyptiläinen seikkailuelokuva. Tyylilajiltaan peplumia edustavan elokuvan on ohjannut Alfonso Brescia. Sen sankaria Heraklesta esittää Adriano Bellini alias Kirk Morris. == Juoni == Pohjois-Afrikan rannikolle haaksirikkoutunut Herakles kohtaa prinsessa Virnan sekä tämän isän šeikki Assurin ja prinssi Karrin, jotka syyttävät toisiaan heidän beduiiniheimojaan vastaan tehdyistä hyökkäyksistä. Niiden takana ovat salaperäiset naamiomiehet, jotka pian kaappaavat Virnan. Herakles ja Karr seuraavat heidän jälkiään rauniokaupunkiin, joka osoittautuu muinaisen Atlantiksen jäänteeksi. Sitä hallitsevat kuningatar Ming ja hänen apurinsa Ramir, jotka aikovat valloittaa koko maailman voittamattomien zombisotureidensa avulla. Herakles pelastaa Virnan ja tulivuorenpurkaus tuhoaa Atlantiksen ja sen asukkaat. == Näyttelijät == == Tuotanto == Il conquistatore di Atlantide on kuvattu Techniscope-laajakangastekniikalla Technicolor- väreissä Incir De Paolisin studiolla Roomassa sekä ulkokuvien osalta Egyptissä. Sitä on pidetty Vittorio Cottafavin Herkules – Atlantiksen valloittajan jäljitelmänä, mutta todellisuudessa elokuvilla on vain vähän yhteistä. Elokuva on yksinkertainen mutta viihdyttävä toimintaseikkailu, ja roskaleffoistaan tunnetun Alfonso Brescian ohjaustyöksi yllättävänkin huoliteltu ja järkevä. Sen ansioita ovat Egyptin karut maisemat sekä tekijöiden naiivi mielikuvitus, joka yhdistää vapaasti aineksia antiikin mytologiasta Flash Gordon -tyyliseen tieteisfiktioon ja kauhugenreen. == Lähteet == == Aiheesta muualla == * Luokka:Egyptiläiset elokuvat Luokka:Italialaiset historialliset seikkailuelokuvat Luokka:Vuoden 1965 italialaiset elokuvat
Diaminopimeliinihappo

Diaminopimeliinihappo (C7H14N2O4) on aminohappoihin kuuluva orgaaninen yhdiste. Diaminopimeliinihappoa ei normaalisti esiinny proteiineissa, mutta se on tärkeä osa bakteerien soluseinän rakennetta. Myös kasvit kykenevät tuottamaan yhdistettä ja se on osa lysiinin biosynteesiä. == Biosynteesi ja biologinen rooli == Bakteerit syntetisoivat diaminopimeliinihappoa tetrahydropikoliinidihaposta. Yhdistettä muodostuu tetrahydropikolliinidihaposta kolmea eri reittiä. Tetrahydropikoliinidihappo voidaan transaminoida suoraan meso-diaminopimeliinihapoksi tai L,L-diaminopimeliinihapoksi L,L-diaminopimelaattitransaminaasin katalysoimana. Diaminopimeliinihapon L,L-muoto ja meso-muoto voidaan muuttaa toisikseen diaminopimelaattiepimeraasin katalysoimana. Kolmas diaminopimeliinihappoa tetrahydropikoliinihaposta muodostava reitti sisältää sukkinyylijohdannaisen muodostamisen tetrahydropikoliinihaposta, transaminoinnin ja hydrolyysin diaminopimeliinihapoksi. Kasvit ja eräät grampositiiviset bakteerit sekä syanobakteerit tuottavat yhdistettä suoralla transaminoinnilla ja gramnegatiiviset bakteerit sekä osa grampositiivisista bakteereista käyttävät epäsuoraa sukkinylointireittiä. Diaminopimeliinihappo on osa sekä grampositiivisten että gramnegatiivisten bakteerien soluseinän peptidoglykaania. Gramnegatiivisilla bakteereilla on ainoastaan meso- diaminopimeliinihappoa, kun taas grampositiivisilla bakteereilla on myös lysiiniä soluseinissään. Kasvit ja bakteerit pystyvät muodostamaan lysiiniä diaminopimeliinihaposta dekarboksyloimalla sen diaminopimeliinihappodekarboksylaasin avulla. == Lähteet == == Aiheesta muualla == *Human Metabolome Database (HMDB): Diaminopimelic acid *ChemBlink: 2,6-Diamino-Heptanedioic Acid Luokka:Aminohapot
Häränsilmät

Häränsilmät (Hypochaeris) on asterikasvien heimoon kuuluva kasvisuku. Sukuun kuuluu maailmanlaajuisesti noin 60 lajia. Suvun kasvit muistuttavat maitiaisia (Leontodon). == Lajeja == * Hypochaeris achyrophorus – pikkuhäränsilmä * Hypochaeris glabra – kaljuhäränsilmä * Hypochaeris maculata – harjuhäränsilmä eli häränsilmä eli täplikäs häränsilmä * Hypochaeris oligocephala – teneriffanhäränsilmä * Hypochaeris radicata – liuskahäränsilmä eli liuskalehtihäränsilmä * Hypochaeris uniflora – vuorihäränsilmä == Lähteet == == Aiheesta muualla == * Finto, Kassu – Kasvien suomenkieliset nimet: Häränsilmät (Hypochaeris) * Suomen Lajitietokeskus: Häränsilmät – Hypochaeris * Funet: Häränsilmät (Hypochaeris) * United States Department of Agriculture (USDA): Hypochaeris * Flora of China: Hypochaeris *
FS D’Entrecasteaux (1896)

D'Entrecasteaux oli Ranskan laivaston vuonna 1896 vesillelaskettu panssarikansiristeilijä. == Valmistus == Alus tilattiin Seyne-sur-Meristä Forges et Chantiers de la Méditerranéelta ja sen köli laskettiin syyskuussa 1894. Alus laskettiin vesille 12. kesäkuuta 1896Gardiner, Robert 1906-1921 s. 193 ja se otettiin palvelukseen vuonna 1899.Gardiner, Robert s. 312 == Palvelus == Alus poistettiin luettelosta vuonna 1922 ja se lahjoitettiin seuraavana vuonna proomuna Belgialle, joka palautti sen vuonna 1926 maan supistaessa laivastoaan. Alus myytiin 7. maaliskuuta 1927 Puolalle romun hinnalla ja se hinattiin Gdyniaan nimettynä Król Wladyslaw IV:ksi. Puolassa alus nimettiin vuonna 1930 Baltykiksi. Alus palveli proomuna ja lopulta saksalaiset romuttivat sen vuonna 1942.Gardiner, Robert 1906-1921 s. 194 == Lähteet == * * === Viitteet === Luokka:Ranskan laivaston risteilijät Luokka:Ranskalaiset ensimmäisen maailmansodan risteilijät Luokka:Forges et Chantiers de la Méditerranée
Ténenkou

Ténenkou on kaupunki, kunta ja Moptin alueen Ténenkoun piirin hallinnollinen keskus Malissa. Se sijaitsee Nigerjoen sisämaan suistoalueella 90 kilometriä Moptista länteen. Kunnassa on 11 300 asukasta (vuonna 2009). Seutu kuuluu kuivuudesta kärsivään Sahelin alueeseen. Asukkaat ovat etupäässä fulbeja, bozoja, bambaroita ja belloja. Vähemmistönä on maureja ja tuaregeja. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkein viljelykasvi on riisi. Kotieläimiä ovat naudat, lampaat, vuohet, aasit ja siipikarja. ==Lähteet== Luokka:Malin kaupungit Luokka:Ténenkoun piiri
Bibliothèque Universelle et Revue Suisse

Bibliothèque Universelle et Revue Suisse oli sveitsiläinen kirjallisuuslehti, joka ilmestyi 1862–1924. ==Historia== Juste Olivier avusti vuodesta 1842 Revue suisse -nimistä kirjallisuuslehteä, joka tuli 1860 hänen omistukseensa. Revue suisse yhdistyi 1852 Bibliothèque universelle de Genève -julkaisuun, ja uudeksi nimeksi tuli Bibliothèque universelle et Revue suisse.Encyclopaedia Britannica 1911 Lehden avustajia ovat olleet muun muassa Edmond Gilliard, taide- ja kirjallisuuskriitikko vuosina 1911–1913, ja Charles-Ferdinand Ramuz. ==Lähteet== == Aiheesta muualla == * Notice bibliographique, Bibliothèque nationale de France Luokka:Kirjallisuuslehdet Luokka:Sveitsiläiset viestimet
Kylmäveriset tappajat

Kylmäveriset tappajat () on tanskalainen rikossarja, jonka tapahtuvat sijoittuvat Kööpenhaminaan. Sarjan päähenkilöitä ovat sarjamurhaajia jäljittävät Katrine Ries (Laura Bach) ja Thomas Schaeffer (Jakob Cedergren). Kylmäveriset tappajat ensiesitettiin tanskalaisella TV 2 -kanavalla kymmenosaisena sarjana keväällä 2011. Vuotta myöhemmin sarjaa jatkettiin vielä yhdellä elokuvalla, joka esitettiin elokuvateattereissa maaliskuussa 2012. Useissa muissa maissa, kuten Britanniassa ja Suomessa, sarja on esitetty kuutena osana. Suomessa sarjan kuusi osaa on julkaistu DVD:nä ja sitä on esitetty suoratoistona Netflixissä sekä Viaplayssa. == Näyttelijät == === Päähenkilöt === === Sivuhenkilöt === == Jaksot == # Alkuperäinen nimi Ensiesitys Tanskassa Englanninkielinen nimi Suomenkielinen nimi 1\. Liget i skoven 13. maaliskuuta 2011 (osa 1) 20\. maaliskuuta 2011 (osa 2) Corpse in the Woods Kylmäveriset tappajat 2\. Utopia 27. maaliskuuta 2011 (osa 1) 3\. huhtikuuta 2011 (osa 2) Utopia Kylmäveriset tappajat – Utopia 3\. Ondt blod 10. huhtikuuta 2011 (osa 1) 17\. huhtikuuta 2011 (osa 2) Bad Blood Kylmäveriset tappajat – Pahaa verta 4\. Øje for øje 24. huhtikuuta 2011 (osa 1) 1\. toukokuuta 2011 (osa 2) An Eye for an Eye Kylmäveriset tappajat – Silmä silmästä 5\. Dødens kabale 8. toukokuuta 2011 (osa 1) 15\. toukokuuta 2011 (osa 2) A Deadly Game Kylmäveriset tappajat – Kuoleman peli 6\. Fortidens skygge 15. maaliskuuta 2012 (elokuvateatteri) Shadow of the Past Kylmäveriset tappajat – Menneisyyden varjo == Lähteet == == Aiheesta muualla == * Luokka:2010-luvun rikossarjat Luokka:Tanskalaiset rikossarjat
Katin piiri

Katin piiri () on hallintoalue Malin Koulikoron alueella. Sen hallinnollinen keskus on Katin kaupunki. Piirin pinta-ala on 16 897 neliökilometriä. Asukkaita on 948 100 henkeä (vuonna 2009). Vuoteen 1977 saakka Bamakon piiriin kuulunut alue sijaitsee etupäässä Sudanin vyöhykkeellä Sahelin eteläpuolella. Sen läpi virtaa Nigerjoki. Ennen siirtomaa-aikaa seutu muodosti osan bambaravaltakunnan Beledougoun alueesta. Se oli yksi ensimmäisistä ranskalaisten 1890-luvulla valtaamista alueista. Piiriin kuuluu Katin kaupunkikunta ja 36 maalaiskuntaa: Baguinéda-Camp, Bancoumana, Bossofala, Bougoula, Daban, Diago, Dialakoroba, Dialakorodji, Diédougou, Dio-Gare, Dogodouman, Dombila, Doubabougou, Faraba, Kalabancoro, Kambila, Kalifabougou, Kourouba, Mandé, Moribabougou, Mountougoula, N’Gabacoro, N’Gouraba, Niagadina, Nioumamakana, N’Tjiba, Ouélessébougou, Safo, Sanankoroba, Sanankoro Djitoumou, Sangarébougou, Siby, Sobra, Tiakadougou-Dialakoro, Tiélé ja Yélékébougou. Asukkaat ovat etupäässä maata viljeleviä bambaroita, kalastajina toimivia bozoja sekä karjanhoitoa harjoittavia fulbeja. ==Lähteet== ==Aiheesta muualla== * Katin piirineuvoston sivusto *
Durandal-luokka

Durandal-luokka oli Ranskan laivaston neljän hävittäjän muodostama alusluokka. == Alukset == Durandal-luokan hävittäjätGardiner, Robert s. 326 Nimi Telakka Kölinlasku Vesille Palvelukseen Kohtalo Durandal Augustin Normand, Le Havre 1896 11. helmikuuta 1899 1899 poistettu 7. huhtikuuta 1919 Hallebarde Augustin Normand, Le Havre 1896 8. kesäkuuta 1899 1899 poistettu 4. maaliskuuta 1920 Fauconneau Augustin Normand, Le Havre 1897 2. huhtikuuta 1900 1900 poistettu 15. tammikuuta 1921 Espingole Augustin Normand, Le Havre 1897 28. kesäkuuta 1900 1900 uponnut 4. helmikuuta 1903 == Lähteet == * * === Viitteet === *
Ranskalais-suomalainen kauppakamari

Ranskalais-suomalainen kauppakamari (Chambre de Commerce Franco-Finlandaise) on järjestö, joka edistää Ranskan ja Suomen välisiä kaupallisia suhteita. Se on perustettu 1936. Sen jäseninä on ollut perinteisesti suuryrityksiä, mutta sittemmin siihen on liittynyt myös keskisuuria ja pk-yrityksiäkin.Ranskalais- suomalainen kauppakamari – taustavaikuttaja verkostoituu laaja-alaisesti, Ranskalais-suomalainen kauppakamari Kauppakamari pitää tärkeimpänä tehtävänään verkostoitumista. Se järjestää seminaareja, ja puolentoista vuoden välein sen Suomessa ja Ranskassa toimivat yksiköt järjestävät yhteiskokouksen eli Conseil Communin, joka järjestetään vuorotellen joko Ranskassa tai Suomessa. Kauppakamarin puheenjohtaja oli vuodesta 2019 Merja Rinta-Erkkilä. Hänen seuraajansa on Liisa Ketomäki.Henkilöstö, Ranskalais-suomalainen kauppakamari. Viitattu 30.5.2023 ==Lähteet== Luokka:Suomalaiset kauppakamarit
Kati (Mali)

Kati on kaupunki, kunta ja Koulikoron alueen Katin piirin hallinnollinen keskus Malissa. Se sijaitsee Mandinguevuorten juurella 13 kilometriä maan pääkaupungista Bamakosta luoteeseen. Kunnassa on 115 000 asukasta (vuonna 2009). Kuntaan kuuluu 14 kaupunginosaa ja yksi kylä. Seudun kanta-asukkaat ovat bambaroita. Heidän lisäkseen kaupungissa asuu malinkeja, fulbeja, soninkeja, maureja, moseja, khasonkoja ja muita kansallisuuksia. 89 % asukkaista on muslimeja, 8 % kristittyjä ja 3 % animisteja. Kaupunki on saanut alkunsa vuonna 1886 perustetusta Ranskan siirtomaa-armeijan tukikohdasta. Vuonna 1897 sinne perustettiin katolinen lähetysasema. Vuonna 1904 rakennettiin Katin kautta kulkeva rautatie. Myöhemmin kaupunki on toiminut Malin armeijan päämajana, jossa sijaitsee myös armeijan koulutuslaitos. Vuoteen 1977 saakka se kuului Bamakon piiriin. Katin kautta kulkee Bamakosta Kayesiin johtava valtatie RN1. Sieltä on maantieyhteydet Senegaliin ja Mauritaniaan. Tärkeimmät elinkeinot ovat maanviljely ja karjanhoito. Kaupunki tunnetaan erityisesti vihannestarhoistaan. ==Lähteet== == Aiheesta muualla == Luokka:Katin piiri Luokka:Malin kaupungit
Kollegah

Felix Blume (s. 3. elokuuta 1984, Friedberg, Saksa), tunnetaan paremmin taiteilijanimellään Kollegah, on saksalainen rap-artisti. Hänet tunnetaan myös nimellä Der Boss.Kollegah Blume on levyttänyt levy-yhtiöille Selfmade Records ja Alpha Music Empire. == Tausta == Blume syntyi Friedbergissä Saksassa vuonna 1984. Hänen äitinsä on saksalainen ja isänsä kanadalainen, joka jätti perheen pian Blumen syntymän jälkeen. Blume varttui Simmernissä ja kääntyi teini- ikäisenä islamin uskoon isäpuolensa kautta. ==Diskografia == === StudioalbumitDiskografia === * 2006: Boss der Bosse * 2007: Alphagene * 2008: Kollegah * 2011: Bossaura * 2014: King * 2015: Zuhältertape Volume 4 * 2016: Imperator === Yhteisalbumit === * 2009: Jung, brutal, gutaussehend (mukana Farid Bang) * 2013: Jung, brutal, gutaussehend 2 (mukana Farid Bang) * 2017: Jung, brutal, gutaussehend 3 (mukana Farid Bang) ==Lähteet== Luokka:Saksalaiset hip hop -artistit Luokka:Vuonna 1984 syntyneet Luokka:Elävät henkilöt
Kungstornen

Kungstornen () on nimitys kahdelle tornitalolle, jotka sijaitsevat Tukholman Norrmalmin kaupunginosassa Kungsgatan-kadun vastakkaisilla puolilla. Symmetriset rakennukset kuuluvat Tukholman maamerkkeihin. Taloja yhdistää kadun yli neljännen kerroksen korkeudella kulkeva kivinen kävelysilta. Rakennukset perustuvat arkkitehti Sven Wallanderin vuonna 1915 laatimaan Kungsgatanin kaupunkisuunnitelmaan, joka hyväksyttiin vuonna 1919. Pohjoinen Kungstornet rakennettiin Wallanderin piirustusten mukaan vuosina 1919–1924, Ivar Callmanderin piirtämä eteläinen Kungstornet valmistui vuonna 1925. Molemmat rakennukset ovat 17-kerroksisia ja 60 metriä korkeita. Niitä on sanottu Euroopan ensimmäisiksi pilvenpiirtäjiksi. Molemmat rakennukset ovat toimistotaloja, mutta pohjakerroksissa on liiketilaa ja ylimmässä kerroksessa ravintola.Fredric Bedoire: Stockholms byggnader: Arkitektur och stadsbild, s. 115. Norstedts, Tukholma 2012. ==Lähteet== ==Aiheesta muualla== Luokka:Norrmalm Luokka:Tukholman rakennukset ja rakennelmat Luokka:Ruotsin tornitalot
Journal de Genève

Journal de Genève oli ranskankielisessä Sveitsissä ilmestynyt lehti. Se perustettiin Genevessä, ja se ilmestyi vuosina 1826–1998. Sen julkaisija oli Société Anonyme du Journal de Genève et de la Gazette de Lausanne. Kansainliiton perustamisen jälkeen lehti sai runsaasti huomiota kansainvälisiä kysymyksiä pohtivilla artikkeleillaan. Vuosien ajan sen tärkein kirjoittaja oli William Martin. Lehti ilmestyi kaksi kertaa viikossa vuosina 1832–1950, sen jälkeen päivittäin. 1960-luvulla lehdellä oli lauantaisin ilmestynyt kirjallisuusliite Samedi littéraire. Vuonna 1972 lehti aloitti toimituksellisen yhteistyön vaikeuksissa olleen Gazette de Lausannen kanssa, joka yhdistyi 1991 Journal de Genèveen niin, että sen nimi jäi pelkäksi alaotsikoksi. Tappioiden vuoksi Journal de Genève lakkautettiin helmikuun lopussa 1998 painoksen ollessa 32 000 kappaletta. Sen jälkeen kun lausannelainen kustantaja Edipresse oli lakkauttanut tappiollisen laatulehden Nouveau Quotidienin tarkoituksessa, että lehdet yhdistettäisiin, uusi päivälehti Le Temps alkoi ilmestyä maaliskuussa 1998.Ernst Bollinger, Journal de Genève, viitattu 31.8.2014 ==Lähteet== == Aiheesta muualla== * Online- Archiv, Journal de Genève 1826–1998 Luokka:Sveitsiläiset sanomalehdet Luokka:Geneven historia
Yleisurheilun Afrikan-mestaruuskilpailut

Yleisurheilun Afrikan-mestaruuskilpailut ovat kahden vuoden välein järjestettävät urheilukilpailut Afrikan urheilijoille. Kisoja hallinnoi Afrikan yleisurheiluliitto. Ensimmäiset kisat käytiin vuonna 1979 Senegalin Dakarissa. Joka toiset kisat käydään samana vuonna kesäolympialaisten kanssa. == Kisat == *1979 – Dakar, Senegal *1982 – Kairo, Egypti *1984 – Rabat, Marokko *1985 – Kairo, Egypti *1988 – Annaba, Algeria *1989 – Lagos, Nigeria *1990 – Kairo, Egypti *1992 – Belle Vue Maurel, Mauritius *1993 – Durban, Etelä-Afrikka *1996 – Yaoundé, Kamerun *1998 – Dakar, Senegal *2000 – Alger, Algeria *2002 – Tunis/Radès, Tunisia *2004 – Brazzaville, Kongon tasavalta *2006 – Bambous, Mauritius *2008 – Addis Abeba, Etiopia *2010 – Nairobi, Kenia *2012 – Porto-Novo, Benin *2014 – Marrakech, Marokko *2016 – Durban, Etelä- Afrikka *2018 – Asaba, Nigeria *2022 – Saint Pierre, Mauritius *2024 – Douala, Kamerun *2026 – Accra, Ghana *
Eino Ihalainen

Eino Ilmari Ihalainen (27. lokakuuta 1923 Kuopio – 2012) oli suomalainen rakennusmestari ja kirjailija. Hän on käyttänyt myös nimimerkkiä Veteraani. Ihalaisen vanhemmat olivat kirvesmies Jafet Ihalainen ja Rosa Maria Toivanen. Hän kävi kansakoulun ja suoritti kauppakoulun iltakoulun 1938. Rakennusmestariksi Ihalainen valmistui Kuopion teknillisestä oppilaitoksesta 1952. Ihalainen työskenteli varastomiehenä, kirvesmiehenä ja myllärinä sekä rakennusmestariksi valmistuttuaan mestarina eri työmailla. Hän jäi eläkkeelle 1986 toimittuaan lähes 20 vuotta Uudenmaan tie- ja vesirakennuspiirin rakennusmestarina. Hän asui Hyvinkäällä vuodesta 1972. Ihalainen esiintyi sotavuosien jälkeen iltamatilaisuuksissa kuplettilaulajana. Hän kirjoitti myös pakinoita lehtiin. Ensimmäisen kirjansa Ihalainen julkaisi vuonna 2002. == Teoksia == * Sana sanasta ; kuvitus Sirpa Lappalainen. Omakustanne 2002 * Sitä sattui : novellikokoelma. Pilot-kustannus, Tampere 2004 * Korpitaistelut : sotaromaani. Pilot-kustannus, Tampere 2005 * Sodan myrskyt : sotaromaani. Pilot-kustannus, Tampere 2007 == Lähteet == * Pohjoissavolaisen kaunokirjallisuuden bibliografia : Eino Ihalainen * Hyvinkääläisiä kirjailijoita : Eino Ihalainen === Viitteet === Luokka:Suomalaiset rakennusmestarit Luokka:Suomalaiset kirjailijat Luokka:Vuonna 1923 syntyneet Luokka:Vuonna 2012 kuolleet
Uudenkaupungin jäähalli

Uudenkaupungin jäähalli on vuonna 1977 valmistunut jäähalli Uudessakaupungissa.http://www.jaakotkat.fi/jaakiekko/ == Käyttäjät == Jäähallin suurin käyttäjä on jääkiekkoseura Uudenkaupungin Jää-Kotkat, mutta sitä on käyttänyt aiemmin muun muassa Lätkä77. ==Katsomotilat== Jäähallissa on seisoma- ja istumakatsomot. Istumapaikkoja on kahdenlaisia, on vihreitä puisia penkkejä ja sinisiä selkänojallisia penkkejä. Näiden lisäksi jäähallissa on yleisölle kaksiosainen kahvio jossa on myynnissä virvokkeita ja Jääkotkien kannatustuotteita. Kahvion toisella puolella on Jääkotkien vanhoja Mestiksen aikaisia lehtijuttuja, siellä on myös edustusjoukkueen otteluissa anniskelualue. Jäähalliin mahtuu nykyään katsomon puolelle noin 2000 henkilöä, mutta Jääkotkien Mestis-otteluita oli aikoinaan seuraamassa parhaimmillaan yli 3000 henkilöä. ==Muut tilat== Jäähallissa on 5 pukukoppia, joista yksi on edustusjoukkueen käytössä. Jäähallissa on 12 varustekoppia jotka ovat juniorijoukkueiden käytössä. Lisäksi on huoltotilat, hallin hoitajan toimisto, valmennuskoppi, teroitushuone, tuomarin koppi, Jääkotkien toimisto, lipunmyyntitiski, varustevastaavan koppi ja kahvion toisessa osassa varustekirppis. Katsomoiden alla on lisäksi varustekoppeja jotka on kuitenkin jo poistettu käytöstä.http://uusikaupunki.fi/template_1.asp?id=271 ==Lähteet== ==Aiheesta muualla== *Hallin tiedot Eurohockey-sivustolla Luokka:Suomen jäähallit Luokka:Uudenkaupungin rakennukset ja rakennelmat Luokka:Uudenkaupungin urheilu
L’Écho de Paris

L’Écho de Paris oli ranskalainen Pariisissa vuosina 1884–1944 ilmestynyt sanomalehti. Lehden linja oli konservatiivinen ja kansallismielinen mutta läheni loppua kohden sosialisteja. Sen kirjoittajia olivat muun muassa Octave Mirbeau, Henri de Kérillis, Georges Clemenceau, Henry Bordeaux, François Mitterrand, Jérôme Tharaud ja Jean Tharaud. Toimittajiin kuului muun muassa Franc-Nohain. Sen kuvittajiin kuului Abel Faivre. Lehti yhdistettiin 1933 lehteen Le Jour, ja yhdistymisen jälkeinen lehti oli nimeltään Jour-Écho de Paris. Lopullisesti lehti lakkasi 1944.L'écho de Paris, cadeauretro.com, viitattu 4.11.2020 == Lähteet == * René de Livois, Histoire de la presse française, Éditions Spes, Lausanne; Société française du livre, Paris, 1965. ===Viitteet=== == Aiheesta muualla == * Digitalisoitu L’Écho de Paris: 1884–1938, BnF:n digitaalinen kirjasto Luokka:Ranskalaiset sanomalehdet
Sandro Ramírez

Sandro Ramírez Castillo, tunnetaan paremmin nimellä Sandro, (s. 9. heinäkuuta 1995 Las Palmas) on espanjalainen jalkapalloilija, pelipaikaltaan hyökkääjä. Hän on kesästä 2022 alkaen edustanut Las Palmasia. Hän on kotimaansa lisäksi pelannut Englannissa. Sandro teki debyyttinsä La Ligassa elokuussa 2014 FC Barcelonan joukkueessa Villarrealia vastaan tultuaan vaihdosta kentälle ja viimeisteli myös ottelun ainoan maalin. Hän on ennen Las Palmasiin siirtymistään edustanut La Ligassa Barcelonan lisäksi Málagaa, Sevillaa, Real Sociedadia, Real Valladolidia, Huescaa ja Getafea. Hän on pelannut kauden 2023–2024 loppuun mennessä La Ligassa 184 ottelua, joissa hän on tehnyt 28 maalia, ja toisella sarjatasolla 82 ottelua, joissa hän on tehnyt 22 maalia. Hän pelasi loppuvuonna 2017 Evertonin joukkueessa kahdeksan Englannin Valioliigan ottelua. Sandro on pelannut Espanjan nuorisomaajoukkueissa, muun muassa alle 19-vuotiaiden EM-kilpailuissa 2013 ja alle 21-vuotiaiden EM- kilpailuissa 2017. == Lähteet == == Aiheesta muualla == Luokka:Espanjalaiset jalkapalloilijat Luokka:Vuonna 1995 syntyneet Luokka:Elävät henkilöt
Eldfell

Eldfell on Heimaeyn saarella Islannissa sijaitseva tuhkakartio. Se on 200 metriä korkea. Vuori on purkautunut viimeksi tammikuussa 1973 ja purkaus jatkui kesäkuuhun 1973 saakka. Purkauksesta tullut tuhka ja laava hautasi alleen suuren osan saaresta. ==Lähteet== == Aiheesta muualla == Luokka:Islannin tulivuoret Luokka:Kerrostulivuoret
FS Magenta (1861)

Magenta oli 1862 valmistunut Ranskan laivaston vuonna 1861 vesillelaskettu Magenta-luokan ironclad. == Valmistus == Alus tilattiin Brestin laivastontelakalta ja sen köli laskettiin 22. kesäkuuta 1859. Alus laskettiin vesille 22. kesäkuuta 1861 ja se otettiin palvelukseen 2. tammikuuta 1862.Gardiner, Robert s. 287 == Palvelus == Aluksella syttyi Toulonissa tulipalo 31. lokakuuta 1875Winfield, Rif & Roberts, Stephen S. s.422. Miehistö yritti tuloksetta sammuttaa tulipaloa ja saman aikaisesti kastella ruutivarastoja estääkseen niiden räjähdyksen. Sammutustöiden epäonnistuessa miehistö hylkäsi aluksen, joka räjähti hieman myöhemmin. Alus upposi viidentoista metrin syvyyteen Toulonin satama-altaaseen. Alus poistettiin alusluettelosta 31. joulukuuta. Onnettomuuden tapahtuessa aluksella oli Karthagon löydöksiä, joista merkittävimpiä 2 080 kappaletta steeloja ja vuoden 1874 Pricot de Sainte-Marien kaivauksilta löytämä Vibia Sabinan marmoripatsas. Aluksen hylky paikannettiin huhtikuussa 1994 ja siitä on sittemmin nostettu steelojen kappaleitaLe Magenta: Statue de l'impératrice Sabine. Patsas on osittain entisöity, mutta pahoin vaurioitunutta päätä ei ole kyetty liittämään vartaloon. Osat ovat esillä Louvressa.Sabine Vers 88 - 136 après J.-C. Femme de l'empereur Hadrien (117 - 138 après J.-C.) == Lähteet == * * * * === Viitteet === Luokka:Magenta-luokan taistelulaivat
FS Solférino (1861)

Solférino oli Ranskan laivaston vuonna 1861 vesillelaskettu Magenta-luokan ironclad. == Valmistus == Alus tilattiin 15. kesäkuuta 1859Winfield, Rif & Roberts, Stephen S. s. 422 Lorientin laivastontelakalta ja sen köli laskettiin 24. kesäkuuta 1859. Alus laskettiin vesille 24. kesäkuuta 1861 ja se otettiin palvelukseen 25. elokuuta 1862 ensimmäisenä päällikkönään Martineau des Chenez.Gardiner, Robert s. 287 Koeajoissa Cherbourgin edustalla alus oli saavuttanut yhdellä kuusi lapaisella potkurilla 12,9 solmun nopeuden. == Palvelus == Des Chenez luovutti 10. huhtikuuta 1863 aluksen päällikkyyden seuraajalleen Roussinille. Testilaivueen komentaja vara-amiraali Penaud nosti 24. syyskuuta lippunsa aluksella. Alus johti 20. lokakuuta laivueen purjehdukselle Brestistä Madeiralle ja Teneriffalle. Aluksen potkurista irtosi nopeuskokeissa kaksi lapaa ja potkuri korvattiin Cherbourgiin paluun jälkeen nelilapaisella, joka samalla paransi aluksen nopeutta 0,4 solmua.de Balincourt, Captain & Vincent-Bréhignac, Captain s. 25 Alus poistettiin palveluksesta 16. maaliskuuta 1871. Oltuaan ankkurissa Cherbourgissa alus lähti heinäkuussa 1878 Brestiin, jossa se poistettiin alusluettelosta 21. heinäkuuta 1882. == Lähteet == * * * * === Viitteet === Luokka:Magenta-luokan taistelulaivat
FS Belliqueuse (1865)

Belliqueuse oli Ranskan laivaston vuonna 1863 vesillelaskettu puurunkoinen panssarikorvetti, joka oli valmistettu fregatteja edullisempana aluksena. Alus oli ensimmäinen maapallon kiertänyt ranskalainen ironclad, kun se teki matkan joulukuusta 1867 toukokuuhun 1869. Pääosan urastaan alus oli Tyynellämerellä ennen paluutaan Touloniin, jossa se siirrettiin maalilaivaksi 1886. == Valmistus == Alus tilattiin Toulonin laivastontelakalta ja sen köli laskettiin syyskuussa 1863. Alus laskettiin vesille 6. syyskuuta 1865 ja se aloitti koeajot 30. joulukuuta, mutta alus otettiin palvelukseen vasta 30. lokakuuta 1866.Gardiner, Robert 1860-1905 s. 301 == Palvelus == Palvelukseen otettaessa alus sijoitettiin Tyynenmeren aseman komentajan kontra-amiraali Penhoatin lippulaivaksi. Alus lähti 22. joulukuuta 1867 Toulonista maailmanympärimatkalle ja se saapui Brestiin 26. toukokuuta 1869 oltuaan matkalla 396 vuorokautta ja kierrettyään maapallon ensimmäisenä ranskalaisena ironcladinä. Aluksella nostettiin 15. marraskuuta 1869 Lähi-idän laivueen kontra-amiraali Chevalierin lippu. Vuonna 1870 alus siirrettiin Uuteen Caledoniaan Läntisen Tyynenmeren viirikön lippulaivaksi, mutta se palasi Touloniin jo 5. kesäkuuta 1871 kontra-amiraali Chevalierin kuoltua. Alus lähetettiin vuonna 1872 Kiinan asemalle, jossa se vapautti Alman aseman lippulaivan tehtävästä 1. lokakuuta. Alus palasi Touloniin 3. toukokuuta 1874. Alus oli 5. kesäkuuta 1877 alkaen kehittämislaivueessa puoli vuotta, jonka jälkeen se siirrettiin reserviin. Alus poistettiin palveluksesta 15. marraskuuta 1883 ja se poistettiin alusluettelosta 3. toukokuuta 1886. Alus upotettiin maalilaivana vielä samana vuonna. == Lähteet == * === Viitteet === Luokka:Ranskan laivaston ironclad-sotalaivat
Kati (täsmennyssivu)

Kati voi tarkoittaa seuraavia: * Kati, naisen etunimi * Kati, sukunimenä: ** Mahmud Kati (1468–1552?), timbuktulainen kronikoitsija * Oy Kati Ab, Kalajoen Timanttikairaus, malminetsinnän palveluihin erikoistunut urakointiyhtiö * Kati, kaupunki Malissa, Katin piirin hallinnollinen keskus * Katin piiri, hallintoalue Malissa * kati, khat (Catha edulis), pensas ja siitä valmistettava päihde.
Valtari (albumi)

Valtari on islantilaisen post-rock-yhtye Sigur Rósin yhdeksäs studioalbumi, joka julkaistiin 23. toukokuuta 2012. == Kappaleet == # # # # # # # # === Ennakkotilauksen bonuskappaleet === # * # == Kokoonpano == * Jón Þór Birgisson – laulu, kitara * Georg "Goggi" Hólm – basso * Kjartan "Kjarri" Sveinsson – koskettimet * Orri Páll Dýrason – rummut == Arvostelut == * AllMusic: AllMusic review * The Observer: The Guardian: Album review * Rolling Stone: Rolling Stone review == Lähteet == == Aiheesta muualla == * Valtari discogs.com -sivustolla * Valtari Levykauppa Äx:n sivuilla Valtari Valtari
FS Amiral Duperré (1879)

Amiral Duperré oli Ranskan laivaston vuonna 1879 vesillelaskettu ironclad. Alus oli laivaston ensimmäinen taistelulaiva, jonka tykistö oli asennettu barbetteihin eikä kyljille kuten purjelaivakaudella. == Valmistus == Alus tilattiin La Seyne-sur-Meristä Forges et Chantiers de la Méditerranéelta ja sen köli laskettiin 7. joulukuuta 1876. Alus laskettiin vesille 11. syyskuuta 1879Gardiner, Robert 1906-1921 s. 191 ja se otettiin palvelukseen 21. huhtikuuta 1883.Gardiner, Robert s. 290 == Palvelus == Alus palveli Välimeren laivueessa. Aluksella tapahtui putkiräjähdys 13. joulukuuta 1888, jolloin kuusi miehistönjäsentä sai surmansa. Alus siirrettiin pohjoiseen laivueeseen vuonna 1898. Alus poistettiin palveluksesta 13. kesäkuuta 1906 ja se poistettiin alusluettelosta 13. elokuuta. Joulukuusta 1906 alkaen alus oli maalilaivana. Alus romutettiin vuonna 1909. == Lähteet == * * === Viitteet === Luokka:Ranskan laivaston taistelulaivat Luokka:Forges et Chantiers de la Méditerranée
Tummilla oksilla punaiset marjat

Tummilla oksilla punaiset marjat on suomalaisen runoilijan Laura Latvalan runokokoelma vuodelta 1979. Kustantaja on Werner Söderström Osakeyhtiö. Teos on omistettu "Katille Hannalle Santulle Tanjalle Tommille Tiinalle ja Paulalle". Latvalan edellinen kokoelma Rinascita ilmestyi vuonna 1971 ja seuraava Elysiumin kultaiset kentät 1986. Hänen kirjailijanuransa oli tässä vaiheessa kestänyt yli 30 vuotta. **Sisällys** * * * **Eräitä viitteitä** Odotan joulua joulu, lapsi I * * * Luonteeni luonne Pitäisi psykiatria, runous Päivät Goyan burleskit Yö yö Depressio depressio Adveniat regnum tuum O Jeesu parvule Sunnuntairunoilija arki, sunnuntai II * * * Tanssijatar tanssi Ratsu ratsu Areiopagi areiopagi, ostrakismos Puitteet Chilen tragedia Perivihollinen italialainen koulupoika, opettaja Maa sibeliaaniset metsät, arkeeinen peruskallio Edith Södergran Edith Södergran Kaupunki kaupunki Interiööri (Epä-ajankohtainen runo) Bach, Bambi, Beethoven, interiööri, Kalle, Marja Asun taajamassa kottarainen, taajama Juhla joulu, juhla Tähti on siirtynyt Pia Desideria, Lappi, tähti Jätän lampun palamaan lamppu Lippu lippu Pikku Hanna Hanna Kevätsade kevät, peipponen, sade Paradoksi paradoksi, pipo Se puu kevät, puu, silmut III * * * Huoneentaulu Apollo Mukkula 1968 1968, Kreikka, Mukkula, nootti Joistakin kirjoista kirja, kärpäslätkä Ian Smith Ian Smith Ian Smith II Oodi ilolle Lego-leikki arkkitehti, Jeesus, Kaj, kyy, Lego Isänmaan vuosikymmenet Si-Si- Dus, Tanja, Tommi Steve Biko Jimmy Kruger, Johannes Vorster, Steve Biko Espanja Espanja, Guernica, Picasso Tänään MEK, Elmu, Nordsat IV * * * Kevään ruudukas hame kiuru Malja maljakko, ruusut, vehnä Syystuuli iho, nauru, syksy, tuuli Purkaus järvi, metsä, puhtaat värit Punaiset marjat pihlajassa pihlaja Juolukan kirpeää juolukka Akvarelli akvarelli, oksat, sumu Marraskuu kuura, marraskuu, sinfonia Talvi talvi Maaliskuu maaliskuu Parfyymi hajuvesi, kielo Herätys aamu, vekkari, voikukka V * * * Hiilipiirros (V. Vionoja: "Eriika") Eriika, hiilipiirustus, Veikko Vionoja Veistos patsas, sormet, uni, veistos Puu Neljän ratsastajan kirkko, puu, urut Kaikki runot on otsikoitu, paitsi Odotan joulua, Juolukan kirpeää ja Tähti on siirtynyt. == Lähteet == Laura Latvala: Tummilla oksilla punaiset marjat (WSOY, 1979) ==Aiheesta muualla== * Tummilla oksilla punaiset marjat, Kirjasampo Luokka:Suomalaiset runokokoelmat Luokka:Vuoden 1979 kirjat